Държавен вестник, бр. 5, 2020 г., стр. 179

БРОЙ  5	
Д Ъ Р Ж А В Е Н  В Е С Т Н И К 	
СТР.  179  
КОМИСИЯ ЗА ЗАЩИТА 
НА ПОТРЕБИТЕЛИТЕ КЪМ 
МИНИСТЕРСТВОТО НА ИКОНОМИКАТА
ЗАПОВЕД № 950 
от 26 ноември 2019 г.
На основание чл. 8, ал. 1 и ал. 2, т. 9 от Ус-
тройствения правилник на Комисията за защита 
на потребителите към министъра на икономи-
ката и на нейната администрация и решение 
на комисията по т. 18 съгласно протокол № 23 
от 7.11.2019 г., чл. 92, ал. 1, 2 и 5 във връзка с 
чл. 71, ал. 1 и ал. 2, чл. 87 и чл. 88, ал. 1, т. 2 от 
Закона за защита на потребителите, чл. 3, ал. 1 
от Наредбата за стоките, имитиращи храни, 
Наредбата за условията и реда за изтегляне от 
пазара, изземване от потребителите и унищожа-
ване на опасни стоки и за реда за обезщетяване 
на потребителите в случаите на изземване на 
опасни стоки във връзка с чл. 99 от Закона за 
защита на потребителите, чл. 73 от Админи-
стративнопроцесуалния кодекс и изискванията 
на стандарт БДС EN 71-1:2015 „Безопасност на 
играчки. Част 1: Механични и физични свой­
ства“, т. 8.2. „Малки части“ и т. 8.4. „Изпитване 
на опън“, нареждам:
1. Забранявам вноса, износа, възмездното или 
безвъзмездното пускане на пазара на следните 
стоки, имитиращи храни, като стоки, предста-
вляващи сериозен риск и опасност за здравето 
на потребителите:
 – чепка грозде с жълт цвят на зърната, кои­
то се отделят лесно, изработени от изкуствен 
материал – силикон; 
 – ябълки, жълти, изработени от стиропор; 
 – круши, жълти, изработени от стиропор;
 – праскови, розови, изработени от стиропор.
2. Вносителите и дистрибуторите да орга-
низират незабавното и ефективно изтегляне 
от пазара и изземването от потребителите на 
описаните в заповедта стоки по реда, условията 
и в сроковете, визирани в Наредбата за условия­
та и реда за изтегляне от пазара, изземване от 
потребителите и унищожаване на опасни стоки 
и за реда за обезщетяване на потребителите в 
случаите на изземване на опасни стоки, и да 
отправят предупреждения към потребителите 
за рисковете, които стоките съдържат.
Мотиви: 
Съгласно Наредбата за стоките, имитиращи 
храни, описаните стоки, макар че не са храни, 
имат такава форма, цвят, външен вид и размер и 
тъй като са изработени от стиропор, може да се 
очаква потребителите (малки деца до 3 години) 
да ги объркат с храна (зеленчуци), да отхапят от 
тях и да погълнат малки части, което да причини 
задавяне и последващо задушаване.
Стоките са във видимо несъответствие с 
изискванията за безопасност БДС EN 71-1:2015 
„Безопасност на играчки“, Част 1: Механични и 
физични свойства, т. 8.4. „Тест за устойчивост на 
опън“ и т. 8.2. „Тест за малки части“, тъй като 
лесно се отделят малки части и тъй като отде-
лените малки части влизат изцяло в цилиндъра 
за малки части и съгласно направена оценка на 
риска представляват сериозен риск за здравето 
на потребителите (малки деца до 3 години).
На основание чл. 74 във връзка с чл. 60, ал. 1 от 
Административнопроцесуалния кодекс допускам 
предварително изпълнение на заповедта с цел да 
не се допусне предлагането на стоки на пазара в 
несъответствие с изискванията за безопасност, 
което несъответствие би могло да доведе до риск 
от задавяне на малки деца до 3 години.
Разпореждането, с което се допуска предва-
рителното изпълнение, може да се обжалва чрез 
КЗП пред съда в тридневен срок от съобщава-
нето му, независимо дали настоящата заповед 
е оспорена.
Разходите по складиране, транспорт, изтег-
ляне от пазара, изземването от потребителите 
и тяхното обезщетяване са за сметка на про-
изводителите, вносителите и дистрибуторите.
Заповедта може да се обжалва чрез председа-
теля на Комисията за защита на потребителите 
в 14-дневен срок от съобщаването є по реда на 
Административнопроцесуалния кодекс.
Председател:  
Д. Маргаритов
131
СЪВЕТ ЗА ЕЛЕКТРОННИ МЕДИИ
РЕШЕНИЕ № РД-05-1 
от 9 януари 2020 г.
Съветът за електронни медии (СЕМ) на свое 
заседание, проведено на 9.01.2020 г., разгледа 
въпроса за обявяване на конкурс за издаване 
на лицензия за радиодейност за к.к. Боровец, 
област София.
След отправено запитване Комисията за 
регулиране на съобщенията със свое Решение 
№ 480 от 19.12.2019 г. е предоставила на Съвета 
за електронни медии актуална информация от-
носно свободните радиочестоти за к.к. Боровец. 
Към решението е приложен и проект на разре-
шение за ползване на индивидуално определен 
ограничен ресурс – радиочестотен спектър за 
осъществяване на електронни съобщения чрез 
електронна съобщителна мрежа за наземно 
аналогово радиоразпръскване и приложение, 
съдържащо съответните технически параметри.
В съответствие с разпоредбата на чл. 116а от 
ЗРТ и получената информация за наличие на 
свободен радиочестотен ресурс СЕМ ще проведе 
един конкурс, като честотата, за която взема 
настоящото решение, включително техническите 
параметри, са посочени в приложението към него.
Съветът като специализиран орган, в чиито 
правомощия е да регулира медийната среда в 
интерес на обществото, обсъди въпроса за про-
грамния профил на радиопрограмата, която да 
се разпространява на честота 97.9 MHz за к.к. 
Боровец.